da da en da en da sv da da da da en da da da da da da da da da da da da da da da da sv da nn da da en da da da da da nb da da da da da da da nb da en da da da de
Få bankens svar på om du kan købe drømmeboligen - på kun to timer
Boligkøb: Få bankens svar på under to timer
Med et brandvarmt boligmarked kan man hurtigt komme i kapløb med andre købere, når man skal give mægleren sit bud. Derfor er det vigtigt, at man kan få et hurtigt svar fra banken.
Af Cæcilie Møldrup Hedegaard, Journalist
Fremvisningen er i gang, og der er ingen tvivl. Det er jeres drømmehus. Problemet er bare, at der også er 7 andre par i huset, og sidste gang blev huset snuppet for næsen af jer, fordi boliger i øjeblikket ryger over disken i et frustrerende højt tempo.
Det er her, Jyske Banks nye koncept, Boligklar på 2 timer, kommer ind i billedet. Som navnet antyder, giver det boligkøbere mulighed for at slå hurtigere til i en handel. Faktisk går der højst to timer, fra banken modtager dine oplysninger, til man har et svar på, om banken vil godkende lånet til boligen.
Funktionen kan bruges til både sommerhuse, lejligheder, huse osv. Så snart papirerne er modtaget i banken, begynder de to timer at tælle ned.
I kapløb med andre
Med Boligklar på 2 timer får du altså svar på, om du kan få bankens tilsagn til at købe den konkrete bolig højst to timer efter, banken har modtaget papirerne. Så kan du give mægleren dit bud og få lukket handlen.
Mange oplever, at de er i kapløb med andre om at få bankens godkendelse først, så det kan få stor betydning, fortæller Lars Skovbjerg, der er markedsdirektør i Jyske Bank.
”Vi kan se, at pengeinstitutterne er ret langsomme til at give svar, og kunderne står ofte i en situation, hvor de skal give et bud på huset, eller hvor der er flere købere. Og derfor betyder det meget for kunderne at få et hurtigt svar fra banken,” siger han.
Det gør en reel forskel for kunderne, hvis de kan spare tid i en købssituation, fortæller Lars Skovbjerg.
”Vi har oplevet flere kunder, hvor det hurtige svar har været afgørende for, om kunderne fik deres drømmebolig.”
Nogle boligkøb kommer selvsagt til at gå stærkt med Boligklar på 2 timer, og derfor er det samtidig betryggende for kunderne også at nå et møde i banken.
”Kunderne er glade for at få et hurtigt svar kombineret med et møde i banken, hvor de får gennemgået hele deres økonomi efter boligkøbet, så de oplever et trygt boligkøb,” siger Lars Skovbjerg.
Før de to timer begynder, skal du have sendt nogle oplysninger via netbanken. Banken skal nemlig bruge dine skatteoplysninger, pensionsinfo, budget samt salgsopstillingen på den konkrete bolig.
Derfor er det en god ide at sende sine økonomioplysninger, inden man går på boligjagt. På den måde skal man ikke bruge tid på at indsamle papirerne og lægge et budget, når man står med drømmeboligen på hånden og gerne vil have et hurtigt svar.
Inden to timer bliver man ringet op af en rådgiver med svar på, om banken kan godkende boligen.
Bliv boligklar på 2 timer
BoligBoligklar på 2 timerBoligkøb
Del på Facebook Del på Twitter Del på LinkedIn
Vil du følge med?
Tilmeld dig her og få en mail, når der kommer nyheder i kategorien Privatøkonomi. Du kan til hver en tid afmelde dig igen.
Dyre byggematerialer kan holde prisen oppe på eksisterende boliger
Prisen på byggematerialer sender omkostningerne ved at bygge nye boliger i vejret. Det vil også smitte af på værdien af de eksisterende boliger – og dermed trækker det i modsat retning i forhold til de mange profetier om voldsomme prisfald på boligmarkedet.
Hvorfor nu det? Og hvad skal man gøre, hvis man står overfor at købe eller sælge bolig?
Energistyrelsens bygningspulje åbner på onsdag
På onsdag den 14. september åbner Energistyrelsens Bygningspulje igen. Denne gang er der 121 millioner kr. i puljen, og du kan søge tilskud til energiforbedringer af enfamilieshuse og etageboliger.
Vi svarer døgnet rundt
Ring 89 89 89 89
Book mødeSkriv til osChat med osBliv ringet op
Jyske Bank A/S, Vestergade 8-16, 8600 Silkeborg